**PRESS RELEASE**

08 – 09 mart 2022.

**Saopštenje za javnost**

**Prva ReLOaD2 konferencija na Zapadnom Balkanu**

**Civilno društvo i lokalne samouprave – partnerstva za lokalnu demokratiju na Zapadnom Balkanu**

**Sarajevo, 8-9. mart, 2022. godine** *–* Regionalna konferencija pod nazivom “**Civilno društvo i lokalne samouprave – partnerstva za lokalnu demokratiju na Zapadnom Balkanu**” bila je prilika da se predstave iskustva i dobre prakse saradnje lokalnih vlasti i civilnog društva širom Zapadnog Balkana. Konferencija je okupila više od 350 učesnika iz Albanije, Bosne i Hercegovine, Kosova\*, Sjeverne Makedonije, Crne Gore i Srbije.

U otvaranju, *Alen Taletović, pomoćnik ministra Ministarstva pravde Federacije Bosne i Hercegovine*, istakao je da su važnost efikasne i efektivne raspodele budžetskih sredstava za organizacije civilnog društva prepoznala sva ministarstva u regionu koja su bila odlučna da odgovorno upravljaju javnim sredstvima i podržavaju lokalne nivoe u istom. “*Osim potrebe da se spomenuto pitanje reguliše na lokalnom nivou, i mi u Ministarstvu pravde Federacije BiH smo želeli doprineti promeni ove prakse. Uz podršku Evropske unije i UNDP-a naše Ministarstvo je već pokrenulo izradu zakona o finansiranju organizacija civilnog društva koji će se, nakon usvajanja, implementirati na svim nivoima vlasti u Federaciji BiH.”*

„*Evropska unija snažno podržava građanski angažman na nacionalnom i lokalnom nivou, smatrajući ga osnovom za demokratiju, ali i ključnim faktorom za pristupanje Evropskoj uniji. Civilno društvo ima važnu ulogu – predstavlja stavove i težnje građana i poziva lidere i institucija na odgovornost, istovremeno nudeći konkretnu podršku zajednicama, uključujući I krizne situacije, i čineći pozitivnu snagu koja pokreće društvene transformacije*”, rekao je Holger Schroeder, *šef odeljenja, DG NEAR, D5 iz Evropske komisije*.

Steliana Nedera, *rezidentna predstavnica UNDP-a u Bosni i Hercegovini*, naglasila je da su „*lokalne samouprave najbliže građanima, te da sa njima imaju kontinuiran dijalog o pitanjima koja se tiču pružanja usluga i najboljih rešenja na lokalnom nivou. Organizacije civilnog društva su među najpouzdanijim partnerima lokalnih vlasti kada je u pitanju pružanje raznovrsnih usluga zajednici. Takva se partnerstva zasnivaju na otvorenom dijalogu, transparentnosti i poverenju.”*

Učesnici konferencije dali su doprinos na nekoliko specifičnih tema kao što su poboljšanje javnog finansiranja, prednosti partnerstva između civilnog društva i lokalnih samouprava i put napred, sa posebnim naglaskom na akcije i aktivnosti mladih.

Konferencija je bila jedan od prvih regionalnih događaja fokusiranih na razmjenu informacija i iskustava između zemalja/teritorija Zapadnog Balkana.

Regionalni program lokalne demokratije na Zapadnom Balkanu 2 – ReLOaD2 je intervencija od 13 miliona evra, podržana i finansirana od strane Evropske unije, koja implementira UNDP. Nastoji da ojača partnerstvo između lokalnih vlasti i civilnog društva na Zapadnom Balkanu sa fokusom na transparentno finansiranje organizacija civilnog društva širom regiona.

**Za više informacija molimo Vas kontaktirajte:**

Burbuqe Dobranja, UNDP službenica za informisanje

Phone: (038) 249 066 ext. 410;   mobile: 049 720 800

e-mail: burbuqe.dobranja@undp.org

Danijela Mitic, UNDP službenica za informisanje

Phone: (038) 249 066 ext. 410;   mobile: 049 720 824

e-mail: danijela.mitic@undp.org